钦定古今图书集成/明伦汇编/氏族典/第247卷 > 张础
## 钦定古今图书集成/明伦汇编/氏族典/第247卷 > 张础

按《元史张础传》：“础，字可用，其先渤海人。金末，曾祖琛
徙燕之通州。祖伯达，为通州节度判官，遂知通州。父
范，为真定劝农官，因家焉。础业儒，丙辰岁，平章廉希
宪荐于世祖。己未从世祖伐宋，凡征发军旅文檄悉
出其手。中统元年，立中书省，以础权左右司事。寻出
为彰德路拘榷官，复入为三部员外郎，赐金符，为平”
阳路同知转运使，改知献州，同知东平府事，又改知
威州。至元十四年，立诸道提刑按察司，以础为江南
浙西道提刑按察副使。迁岭南广西道提刑按察使。
广西宣慰使也里脱强夺民财，础按其罪。迁岭北湖南道提刑按察副使，授宾州路总管，不赴，拜国子祭
酒。寻出为安丰路总管。三十一年，卒于官，封清河郡
公，谥“文敏。”子淑，卫辉路推官。